Klein Jakkalsies | rondomtaliedraai
← Help Asseblief	Glimlag →	Klein Jakkalsies
Posted on Desember 15, 2014 by rondomtaliedraai
Nuwe goetjertjie interesseer my geweldig, want ek is grensloos nuuskierig, maar ek kom gereeld my moses tee.
So rukkie gelede het ek vertel van die cool-kussing wat help met die gloede en ek het die naweek die kussing voorberei … wel dis ‘n hele gedoente want jy vul dit met warm water en los dit 4 ure om af te koel. Daarna rol jy dit op om die lug te verwyder. Daar begin die eerste moeilikheid want die ding is is plat en saam met die lug loop daar ook water uit. Die ding is ook swaar en jy sukkel om dit plat in die kussingsloop te kry.
Die begin van die aan was regtig lekker – heerlik koel, maar hoe later hoe kwater. Die dekselse ding vorm voue en dis hard en beslis nie aangenaam nie… so teen 3 uur het ek dit uit die bed gegooi – hulle reken mens moet as dit gebeur weer die water uitgooi en die hele proses herhaal – sug – ek sal maar sien of ek lus het.
Die ander klein jakkalsie – ek het vertel van die voëltjies op my internet toring gesit het en en op my stoep gepoef het. Die verskaffer het sonder enige koste die toring geskuif en die voëltjies kon nou in die blommetjies poef! Dit het alles goed gegaan tot hierdie naweek. Die slim voëltjie het nou ‘n skuilplek op die klein stukkie balk gevind en skyt sowaar weer op die stoep. Elias het darem nou opgeklim en plastieksakke tussen die balke ingedruk – nou kan ons maar net hoop van die beste…
Het jy ook sulke klein nietige goedjies wat jou lewe versondig?
Posted in Uncategorized. Bookmark the permalink.	← Help Asseblief	Glimlag →	34 responses	de Wets Wild
Januarie 5, 2015 om 2:15 vm
Ons het n probleem met duiwe wat broei op n geut bo ons wasgoedlyn. Voor ons weg is met vakansie, het ek daagliks n einde aan hul nesbou-planne probeer maak en gehoop as ek elke dag die paar stokkies afkrap kry hulle die boodskap. Maar, slim vang sy baas en na ons 3 weke in die bos het ons huis toe gekom en gevind dat die duiwe hulself heel ingeburger het en nou n jong gesinnetjie is. Ek sal nie so harteloos wees om hul nou iets aan te doen nie, maar elke keer as ek by die wasgoedlyn en geut verbyloop los ek n paar knope…
Januarie 5, 2015 om 6:31 vm
Dis baie lastig As die kleintjies groot is moet jy maar ‘n plan maak Tokeloshe
Desember 17, 2014 om 8:37 nm
Hie-hie! Ons voer ook voëltjies, toe trek ‘n familie op ons “deck” in en dit is mis op alles, die BBQ, tafel, stoele, vloer, ens. Ons probeer toe plastiese slange, ‘n groot plastiese uil, maar niks werk nie, hulle het selfs op die uil gaan sit.
Lyk my hulle is baie goeie mensekenners Hulle weet waar hulle ‘n kans kan vat! Spokie sny spoor
Desember 16, 2014 om 3:55 vm
HieHieHie, nou het jy my lekker laat kraai. Sien al hoe jy die kussing uit die bed smyt.
Desember 16, 2014 om 4:32 vm
Ek het ‘n dubbelbed en het hom waardig eenkant toe geskuif! 🙂
Desember 15, 2014 om 7:06 nm
Groot swart harige spinnekoppe met lang bene! 😦 😦 😦
Desember 16, 2014 om 4:03 vm
Ek like ook nie daai ‘deng’ nie. hier in my cabin in die berg voer ek en hulle oorlog. Ek nooi hulle gereeld om uit te gaan in die heerlike sonskyn buite. Maar hul dink my houthuisie is beter. Dan gaan haal ek maar my geweer … (Doom)
Desember 16, 2014 om 4:33 vm
Sug … eintlik woon jy by hulle? Spokie sny spoor
Desember 24, 2014 om 6:11 vm
Sug … eintlik is jy reg. My vriendin van Trichardsdal het my geleer om te ‘heers’ oor die spinnekoppe, sy haat Doom. Sy is erg gelowig. Ek het van hulle al beveel om te trek, en een dag kans gegee … en moet nou nie lag nie … een groot botterspinnekop wat op my wasgoedlyn gespin het, was rerig die volgende dag weg. Nou weet ek nie of mens dit ‘geluk’ noem of ‘geloof’ of ‘heers’ oor die diere van die veld, nie. rondomtaliedraai
Desember 24, 2014 om 6:06 nm
Ek help hulle maar na buite want eintlik het ons hulle blyplek ingeneem Die allermooiste Kersfees word jou toegewens
Desember 16, 2014 om 4:27 vm
hehehehe… my buurvrou roer selfs vir die kleinste spinnekoppie scrapydo
Desember 15, 2014 om 6:58 nm
Lekker glimlag ek nou! Sien hele petalje voor my. Voeltjies moet maar net verwilder word! Hul soek nesmaakplek. Ek is gedurig op jag! Hul begin van ver af al gesels om my hangmandjies se nesmaakgoed uit te trek!
Desember 16, 2014 om 4:26 vm
Dis waar… hulle slaap daar Lekker droog en beskerm teen die wind Ons sal nou maar kyk of hulle ‘n nuwe plekkie gekry het. Die eenslaapkamers het ‘n stoep met balke – hulle moet maar daarheen trek Die ander balke is ook bokant dit tuin maar die nok is reg bokant die stoepie scrapydo
Desember 16, 2014 om 8:10 vm
Word so fies as die meneer sy hele familie uitnooi om onder die dak te kom sit! Hul het gereeld onderonsies met mekaar
Desember 16, 2014 om 9:33 vm
Mmmm Skielik spam hulle jou kommentaar? Vreemd … hehehehe … dalk die mossies! scrapydo
Desember 16, 2014 om 7:07 nm
Ha ha die blikskottels! Moet wees – sabotasie!
Desember 17, 2014 om 6:00 vm
Jip Ek het gister met Kobie gesels Sy het ‘n pakkie vir jou gestuur … het jy nog niks van myne gesien nie? scrapydo
Desember 17, 2014 om 8:16 vm
Wil juis vir jou laat weet ek het jou pakkie vandag gekry! Dankie vir die puzzle boeke – nou het ek weer n goeie hoeveelheid om te doen. Die dagboek is nou beslis baie welkom. Gaan hom Januarie begin. Hierdie jaar het ek n oue van 1993 weer deurgewerk. Nogmaals baie dankie
Desember 17, 2014 om 11:38 vm
Plesier… jy moet maar net sê wanneer jy amper klaar is dan stuur ek weer. Die boek het dit nou ‘n pakkie gemaak maar as dit net tydskrifte is is die posgeld nie te sleg nie Geniet dit scrapydo
Desember 18, 2014 om 6:36 nm
Dankie nogmaals. Die posgeld is vir jou omtrent n plaas se prys!
Desember 19, 2014 om 5:47 vm
Dis die boek… tydskrifte hanteer hulle soos ‘n brief en dis regtig nie te sleg nie scrapydo
Desember 20, 2014 om 2:31 vm
Desember 15, 2014 om 4:17 nm
Ha ha ha ha!!! Hoe lekker lag ek nou! 😀
Desember 15, 2014 om 4:52 nm
Jy moenie spot nie… ek word so vies vir myself! nowathome
Desember 16, 2014 om 5:31 nm
Ek spot nie ! Ek voel vir jou! Daai voeltjie dryf my ook hier by my huis tot raserny!!
Desember 16, 2014 om 6:06 nm
hehehe maar hulle is tog so vrolik dat ek nie lank vir hulle kan kwaad bly nie crlredelinghuys
Desember 15, 2014 om 3:01 nm
Ek kan vreeslik op my eie senuwees werk. Ek vergeet gedurig waar het ek my bril neergesit, Ek kan nie my bril sonder my bril sien nie. Dan moet almal in die huis help om te soek. Ek dink hulle is al skoon moeg vir my !
Desember 15, 2014 om 4:51 nm
O moenie alleen voel nie … dis nou wat ek my foon doen Ek kan nie myself bel nie want ek het nie meer ‘n huisfoon nie crlredelinghuys
Desember 15, 2014 om 5:06 nm
HAHA Tina. Partykeer soek ek my selfoon hoog en laag en intussen is besig om op die ding te praat. Red nou ‘n volk!
Desember 15, 2014 om 5:27 nm
Ja maar ek het niemand om die skuld te gee nie… jy kan selfs die honde verdink!
Desember 16, 2014 om 3:58 vm
Oulik! Mooi julle 2.
Desember 15, 2014 om 7:07 nm
Ek het ‘n Ursula wat al my goed wegsteek. Het jy nie ook dalk so iemand nie? My Ursula is vreeslik lief om my penne weg te steek, my tee weg te steek… sy bring my gereeld in die moeilikheid! 😦
Desember 15, 2014 om 8:20 nm
Hahaha, netso Toortsie!